Гуань Чжун (легист)

Гуан Чжун, Гуань Иу (б. з. ч. 645-ж. өлгөн) – байыркы кытайлык саясий ишмер. 

Легизмди негиздегендердин бири. Б. з. ч. 685-ж. Ци падышачылыгында биринчи министр болгон; мурастык аристократияны начарлатып, падыша бийлигин бекемдөө багытында бир кыйла реформаны ишке ашырган. Кытайдын тарыхында биринчи болуп мыйзамдардын негизинде, ал өлкөнү башкаруу концепциясын көтөргөн. 

Гунаь Чжун айткандарынын негизинде өлгөндөн 300 жыл өткөндөн кийин «Гуань-изы» трактаты түзүлүп, даосизм, конфуциячылык ж. б. мектептердин көз караштары чагылдырылган. 

 Колдонулган адабияттар 
 Философия: энциклопедиялык окуу куралы/Мамлекеттик тил жана энциклопедия борбору.-Б.: 2004, ISBN 9967-14-020-8

Категория:Кытай
Категория:Философтор‎
Категория:Кытай философиясы‎